ปกครอง เปิดปฏิบัติการ ศรีอโยธยา ทลายบ่อนใหญ่บางปะอินจับได้ 122 คน
ชุดปฏิบัติการพิเศษกรมการปกครอง เปิดปฏิบัติการ ศรีอโยธยา ย่องเงียบบุกทลายบ่อนใหญ่ที่ อ.บางปะอิน ล้อมปิดทางออกทุกทาง จับนักพนันและพนักงานในบ่อนที่หนีไม่ได้รวม 122 คน คุมตัวดำเนินคดีเมื่อเวลา 18.00 น.วันที่ 29 ก.ค. 2563 ชุดปฏิบัติการพิเศษกรมการปกครอง นำโดย นายสิรภพ นิยมเดช หัวหน้ากลุ่มงานบูรณาการภารกิจพิเศษ นายเจตน์พงศ์ โชคสวัสดิ์วรกุล หัวหน้ากลุ่มปฏิบัติการพิเศษสืบสวนสอบสวน ศูนย์ปฏิบัติการบังคับใช้กฎหมายพนักงานฝ่ายปกครอง สำนักการสอบสวนและนิติการ กรมการปกครอง และนายวัชระ กระเเสร์ฉัตรร์ นายอำเภอบางปะอิน พร้อมสมาชิกกองอาสารักษาดินแดน จากกองร้อยบังคับการและบริการ ที่ 1 และกองร้อยปฏิบัติการพิเศษ ที่ 3 กองบัญชาการกองอาสารักษาดินแดน จำนวน กว่า 60 นาย นำกำลังบุกเข้าทลายบ่อนพนัน ในชุมชนสินทิวาธานี ต.สามเรือน อ.บางปะอิน จ.พระนครศรีอยุธยาสำหรับการจับกุมบ่อนครั้งนี้ สืบเนื่องจากศูนย์ดำรงธรรมกระทรวงมหาดไทย ได้รับเรื่องร้องเรียนว่ามีบ่อนการพนันขนาดใหญ่เปิดให้นักพนันทั้งชายหญิง เข้ามาเสี่ยงโชคมาเป็นเวลานานแล้ว ทำให้ครอบครัวแตกแยก ผู้ร้องบอกว่า ภรรยาติดพนันจนไม่สนใจครอบครัว หาเงินได้เท่าไรก็นำไปเล่นที่บ่อนจนหมด มีหนี้สินมากมาย ผู้ร้องแจ้งว่าเจ้าของบ่อน อ้างเคลียร์กับชุดปฏิบัติการพิเศษกรมการปกครองแล้ว เล่นพนันได้สบายใจไม่ต้องกลัวโดนจับ จึงขอให้พนักงานฝ่ายปกครองช่วยตรวจสอบ และจับกุมปราบปรามตามอำนาจหน้าที่ จนนำมาสู่การเปิดปฏิบัติการ ศรีอโยธยา ในครั้งนี้กรมการปกครองได้ส่งพนักงานฝ่ายปกครองแฝงตัวเป็นสายลับเข้าไปทำการสืบสวน ตามพิกัดในหนังสือร้องเรียน พบว่าบ่อนการพนันตั้งอยู่ในพื้นที่หมู่บ้านสินทิวาธานี ต.สามเรือน อ.บางปะอิน จ.พระนครศรีอยุธยา เป็นอาคารชั้นเดียว มีลักษณะปิดทึบทุกด้านคล้ายโกดังเก็บของ สร้างบนพื้นที่ประมาณ 350 ตารางเมตร มีรถยนต์และรถจักยานยนต์จำนวนมากจอดรอบบริเวณบ่อน ทางเข้าบ่อนเป็นประตูบานเลื่อนอัตโนมัติ มีคนเฝ้าประตูทางเข้าบ่อนตลอดเวลาเมื่อสายลับฝ่ายปกครองเข้าไปภายใน พบว่าเป็นห้องโถงกว้าง ติดตั้งเครื่องปรับอากาศ แบ่งพื้นที่จัดให้มีการเล่นการพนันเป็นสัดส่วน มีทั้งพนันไฮโลว์ จำนวน 1 โต๊ะ พนันไพ่เสือมังกร จำนวน 3 โต๊ะ สล็อตแมชีน 4 ตู้ โดยมีพนักงานในบ่อนคอยให้บริการรับแลกชิปแทนเงินสด มีโต๊ะอาหารและเครื่องดื่มให้บริการภายในบ่อน โดยพบนักพนันกว่า 100 คน กำลังล้อมวงพนันลุ้นผลเสี่ยงทายอย่างใจจดใจจ่อ ซึ่งนักพนันสามารถใช้เงินสดหรือใช้ชิปของบ่อนเข้าวางเดิมพันก็ได้จากนั้น วันต่อมา กรมการปกครองได้ส่งสายลับฝ่ายปกครองเข้าไปทำการสืบสวนที่บ่อนดังกล่าวอีกครั้ง ก็ยังพบว่ายังเปิดเล่นพนันตามปกติ โดยมีนักพนันในบ่อน จำนวนมากกว่า 100 คน เหมือนเช่นทุกวัน จึงส่งสัญญาณให้ชุดปฏิบัติการพิเศษกรมการปกครองเข้าจับกุมทันที โดยทำการปิดประตูทางออกทุกด้าน ไม่มีนักพนันคนใดสามารถหลบหนีออกไปได้ภายในบ่อนพบนักพนัน จำนวน 122 คน โดยแบ่งเป็นชาย 49 คน และหญิง 73 คน แบ่งเป็นฝ่ายเจ้ามือ 28 คน ฝ่ายผู้เล่น 94 คน ผู้เล่นพนันส่วนใหญ่เป็นผู้ที่ทำงานในนิคมอุตสาหกรรมโรจนะ และบริเวณใกล้เคียง พบอุปกรณ์การเล่นทั้งไฮโลว์ ไพ่เสือมังกร ตู้สล็อตแมชีน เงินสดจำนวน 939070 บาท พบบัญชีเงินหมุนเวียนภายในบ่อนวันละ 1200000 - 1300000 บาท ขณะเข้าจับกุมพบว่ามีนายเปี่ยมศักดิ์ กิตติชีวเวช และนายอาชวิน อ่ำปรีดา เป็นผู้ดูแลบ่อนการพนัน แต่ทั้งคู่ยังให้การปฏิเสธจึงนำตัวผู้ถูกจับทั้งหมดมาทำบันทึกจับกุม ณ ที่ว่าการอำเภอบางปะอิน ดำเนินคดีในข้อหาร่วมกันลักลอบจัดให้มีการเล่นการพนันโดยผิดกฎหมาย และฝ่าฝืนข้อกำหนดตาม พ.ร.ก.การบริหารราชการในสถานการณ์ฉุกเฉินฯ ส่งพนักงานสอบสวน สภ.บางปะอิน ดำเนินคดีตามกฎหมาย ทั้งนี้ เจ้าพนักงานชุดจับกุมจะได้ประสานสำนักงาน ปปง. เพื่อดำเนินการขยายผลตามกฎหมายการฟอกเงินต่อไป.
ชุดปฏิบัติการพิเศษกรมการปกครอง เปิดปฏิบัติการ ศรีอโยธยา ย่องเงียบบุกทลายบ่อนใหญ่ที่ อ.บางปะอิน ล้อมปิดทางออกทุกทาง จับนักพนันและพนักงานในบ่อนที่หนีไม่ได้รวม 122 คน คุมตัวดำเนินคดี 
ชุดปฏิบัติการพิเศษกรมการปกครอง,บุกทลายบ่อน,ปกครองจับบ่อน,จับบ่อน,อ.บางปะอิน,พระนครศรีอยุธยา,หมู่บ้านสินทิวาธานี,ข่าวทั่วไป